કાર્યકર્તાઓની સજ્જતા કેવી હોવી જોઈએ તેની છણાવટ ભાગવતજીએ દુર્ગામાતાના દૃષ્ટાંતથી કરી હતી. મહિષાસુર સાથેના સંગ્રામમાં દુર્ગામાતાને સૌ દેવી-દેવતાઓએ અનેક પ્રકારના શાસ્ત્રાસ્ત્રો અને શક્તિઓ પ્રદાન કર્યા હતા. અસુરોના બહુઆયામી આક્રમણને ખાળવા તે પ્રકારના જ આયુધો-ઉપાયોની આવશ્યકતા હતી, તેથી દુર્ગામાતાને દેવોએ આપેલી શક્તિઓ ઉપયોગી નીવડી. આજના વૈચારિક યુદ્ધમાં પણ આસુરી શક્તિઓ અનેક સ્તરોએ અનેક પ્રકારના આક્રમણો આપણી સામે કરી રહ્યા છે. તેને ખાળવા માટે પણ આપણી પાસે સર્વ પ્રકારની વૈચારિક સજ્જતા હોવી અનિવાર્ય છે.